N Á R O D N Á R A D A S L O V E N S K E J R E P U B L I K Y

**IV. volebné obdobie**

(N á v r h)

**Zákon**

z ..................... 2008,

**ktorým sa mení a dopĺňa zákon Národnej rady Slovenskej republiky   
č. 241/1994 Z.z. o meste Martin ako centre národnej kultúry Slovákov**

Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 241/1994 Z.z. o meste Martin ako centre národnej kultúry Slovákov sa mení a dopĺňa takto:

1. Pred úvodnú prvú vetu, ktorá znie: „Národná rada Slovenskej republiky sa uzniesla na tomto zákone:“ sa vkladá Preambula s nasledujúcim znením:

„P r e a m b u l a

Vychádzajúc z kultúrneho dedičstva a historických udalostí, ktoré mali celonárodný význam, dlhodobých skúseností zo zápasov o národnú svojbytnosť a vlastnú štátnosť, vychádzajúc z prirodzeného práva na sebaurčenie, v duchu prijatého Memoranda národa slovenského a naplňovania poslania Matice slovenskej, z dôvodu, že v meste Martin žilo a pracovalo veľa významných osobností pochovaných na Národnom cintoríne, v záujme naplnenia úloh mesta Martin ako centra národnej kultúry Slovenska a Slovákov žijúcich v Slovenskej republike i v zahraničí“.

1. V § 1 ods. 1 sa za slovo „kultúry“ vkladajú slová „Slovenska a“. Zároveň sa vypúšťa druhá veta.
2. V § 1 ods. 2 znie:

„(2) Je sídlom celoslovenských národných ustanovizní zriadených podľa osobitných predpisov1 alebo zriadených alebo založených štátom a sídlom regionálnych kultúrnych ustanovizní zriadených alebo založených mestom alebo samosprávnym krajom, na území ktorého sa mesto nachádza (ďalej len „samosprávny kraj“). Na vymedzenom území mesta sa nachádzajú pamätné miesta a budovy spojené s osobnosťami a historickými udalosťami formovania slovenského národa.“.

V § 1 ods. 2 sa nad slovo „predpisov“ umiestňuje odkaz 1. Poznámka pod čiarou k odkazu 1 znie:

„1 Napríklad zákon Národnej rady Slovenskej republiky č. 68/1997 Z. z. o Matici slovenskej v znení neskorších predpisov, zákon Národnej rady Slovenskej republiky č. 183/2000 Z. z. o knižniciach a o doplnení zákona Slovenskej národnej rady č. 27/1987 Zb. o štátnej pamiatkovej starostlivosti a o zmene a doplnení zákona č. 68/1997 Z. z. o Matici slovenskej v znení neskorších predpisov“.

V § 1 ods. 3 znie:

„(3) Mesto v rámci Slovenskej republiky utvára priestor a podmienky na stretávanie Slovákov žijúcich v zahraničí.“.

Poznámka pod čiarou k odkazu 2 znie:

„2 § 1 ods. 1 zákona Slovenskej národnej rady č. 369/1990 Zb. o obecnom zriadení v znení neskorších predpisov, Zákon Slovenskej národnej rady č. 138/1991 Zb. o majetku obcí, zákon Národnej rady Slovenskej republiky č. 583/2004 Z.z.. o rozpočtových pravidlách Slovenskej územnej samosprávy, zákon Národnej rady Slovenskej republiky č. 523/2004 Z.z. o rozpočtových pravidlách verejnej správy“.

1. Vkladá sa nový § 1a, ktorý vrátane nadpisu znie:

**„§ 1a**

Účel zákona

Účelom tohto zákona je utvorenie a zabezpečenie podmienok, najmä na zachovanie, pozdvihnutie, zabezpečenie obnovy a rozvoja centra národnej kultúry Slovákov, zachovanie a oživenie existujúcich celoslovenských národných ustanovizní, architektonických, umeleckohistorických pamiatok, pamätných miest a budov spojených s osobnosťami a historickými udalosťami formovania slovenského národa nachádzajúcich sa na území mesta, zabezpečenie rozvoja kultúry Slovákov žijúcich v Slovenskej republike a zahraničných Slovákov s cieľom uchovať ich národne povedomie a kultúrnu identitu.“.

1. V § 2 sa vypúšťa ods. 2. Súčasne sa zrušuje označenie odseku 1.
2. § 3 vrátane nadpisu znie nasledovne:

**„§ 3**

Vzťah štátu k mestu ako centru národnej kultúry

(1) Národná rada Slovenskej republiky, vláda Slovenskej republiky, ministerstvá v súčinnosti s ostatnými ústrednými orgánmi štátnej správy všestranne pomáhajú mestu plniť úlohy a  funkcie podľa tohto zákona, najmä tým že, napomáhajú utvárať technicko-organizačné a ekonomické podmienky na zachovanie a rozvoj mesta Martin ako centra národnej kultúry.

(2) Ministerstvo kultúry Slovenskej republiky (ďalej len „ministerstvo“) ako príslušný ústredný orgán štátnej správy pre oblasť kultúry, najmä

a) napomáha pri zachovávaní a rozvoji postavenia mesta ako centra národnej kultúry a iných úloh a funkcií vyplývajúcich pre mesto podľa tohto zákona,  
b) prerokováva a schvaľuje žiadosť o dotáciu zo štátneho rozpočtu Slovenskej republiky na príslušný rozpočtový rok.“.

1. Vkladá sa nový § 3a, ktorý vrátane nadpisu znie:

**„§ 3a**

Vzťah mesta ako centra národnej kultúry k okolitým obciam

a k samosprávnemu kraju

(1) Veci národnej kultúry a iné veci spoločného záujmu mesta a okolitých obcí, príp. samosprávneho kraja sa riešia vzájomnou spoluprácou. Mesto môže uzatvárať s okolitými obcami alebo so samosprávnym krajom, zmluvy podľa osobitných predpisov3a.

(2) Mesto dbá, aby jeho rozvoj ako centra národnej kultúry nebol na ujmu rozvoja kultúry okolitých obcí a samosprávneho kraja. Za týmto účelom mesto najmä

1. informuje okolité obce a samosprávny kraj o svojich zámeroch týkajúcich sa národnej kultúry, územného rozvoja mesta, koncepcií rozvoja kultúrnych oblastí života mesta a významných investičných zámeroch v oblasti jeho rozvoja
2. prerokúva stanoviská okolitých obcí a samosprávneho kraja k zámerom mesta podľa písm. a).“.

V § 3a ods. 1 sa nad slovo „predpisov“ umiestňuje odkaz 3a.

Poznámka pod čiarou k odkazu 3a znie:

„3a § 20 a § 20a zákona Národnej rady Slovenskej republiky č. 369/1990 Zb. o obecnom zriadení  v znení neskorších predpisov, § 7 ods. 1 zákona Národnej rady Slovenskej republiky č. 302/2001 Z.z. o samospráve vyšších územných celkov (zákon o samosprávnych krajoch) v znení neskorších predpisov

1. V § 4 nadpis znie:

„Postavenie a úlohy mesta ako centra národnej kultúry“.

1. V § 4 ods. 1 písm. a) a e) znejú nasledovne:

„a) pôsobí a plní funkciu strediska a národného symbolu Slovákov doma aj v zahraničí,  
e) utvára podľa svojich možností podmienky na činnosť ustanovizní (§ 1 ods. 2) a na ochranu pamätných miest a budov spojených s osobnosťami a historickými udalosťami formovania slovenského národa,“.

Zároveň sa vypúšťa odsek 2 a zrušuje sa označenie odseku 1.

1. Vkladajú sa nové § 4a až 4e, ktoré vrátane nadpisu znejú:

**„§ 4a**

Rada národnej kultúry

(1) Rada národnej kultúry (ďalej len „rada“) je stálym, poradným, iniciatívnym a výkonným orgánom mestského zastupiteľstva zriadeným na plnenie úloh a funkcií mesta ako centra národnej kultúry. Plní aj funkciu poradného orgánu primátora.

(2) Rada sa skladá zo zástupcov samosprávy, štátnej správy a celonárodných kultúrnych ustanovizní a významných kultúrnych pracovníkov. Na jej čele stojí predseda, ktorého si zvolia členovia rady spomedzi seba. Štruktúra rady je vymedzená v organizačnom a rokovacom poriadku rady.

(3) Rada sa schádza podľa potreby, najmenej však dva krát za rok . Jej zasadnutie zvoláva a vedie predseda rady.

(4) Úlohy, pôsobnosť a právomoc rady ako aj vzťahy k iným orgánom mesta upravuje štatút mesta.

**§ 4b**Finančné zabezpečenie

(1) Mesto finančne zabezpečuje plnenie úloh podľa tohto zákona najmä z týchto zdrojov:

1. z účelových dotácií z rozpočtu mesta na príslušný rozpočtový rok,
2. z účelových dotácií zo štátneho rozpočtu Slovenskej republiky na príslušný rozpočtový rok (ďalej len „dotácie“),
3. z účelových dotácií z rozpočtu vyššieho územného celku alebo z rozpočtu inej obce na realizáciu zmlúv podľa osobitných predpisov
4. z darov, z výnosov dobrovoľných zbierok, dotácií a grantov neštátnych inštitúcií, právnických osôb a fyzických osôb
5. z prostriedkov združených s inými obcami a s inými právnickými osobami alebo fyzickými osobami

(2) Mesto zodpovedá za dodržanie účelu a hospodárnosti použitia dotácií a hospodári s nimi podľa osobitných predpisov.

(3) Mesto môže poskytnúť finančné prostriedky získané z dotácie ďalším právnym subjektom len na úhrady súvisiace s realizáciou účelu, na ktorý bola dotácia mestu poskytnutá.

**§ 4c**

**Účel a poskytnutie dotácie**

1. Ministerstvo poskytne mestu dotácie podľa § 8 ods. 1 písm. b) na prevádzku, údržbu a rekonštrukciu Národného cintorína na príslušný rozpočtový rok vo výške schválenej sumy finančného príspevku na tento účel v rozpočte mesta na príslušný rozpočtový rok.
2. Ministerstvo poskytne dotáciu formou bežného a kapitálového transferu na konkrétny účel podľa odseku 1 z prostriedkov rozpočtovaných v kapitole ministerstva na príslušný rozpočtový rok.
3. Pri poskytovaní dotácie ministerstvo postupuje podľa § 8 zákona Národnej rady Slovenskej republiky č. 523/2004 Z.z. o rozpočtových pravidlách verejnej správyv znení neskorších predpisov a pri účele použitia podľa zákona o štátnom rozpočte na príslušný rozpočtový rok a ďalších všeobecne záväzných právnych predpisov3b).

**§ 4d**

**Postup pri poskytovaní dotácie**

1. Ministerstvo poskytne dotáciu na základe písomnej žiadosti mesta o poskytnutie dotácie (ďalej len „žiadosť“).
2. Žiadosť obsahuje najmä:
   1. identifikačné a kontaktné údaje mesta,
   2. popis projektu
   3. rozpočet projektu
   4. charakteristika, prínosy a termíny realizácie požiadaviek podľa písm. b),

(3) Mesto je povinné na základe požiadavky ministerstva doplniť ďalšie podklady potrebné na rozhodnutie

o poskytnutí dotácie.

(4) Mesto predkladá ministerstvu žiadosť

* + 1. v termíne zostavovania návrhu štátneho rozpočtu na nasledujúci rozpočtový rok, najneskôr do 31.mája bežného roka,
    2. v termínoch počas rozpočtového roka stanovených ministerstvom.

(5) Termín použitia dotácie je 31. december roku, v ktorom sa dotácia poskytuje, ak ministerstvo nestanoví inak.

**§ 4e**Kontrola

Ministerstvo kultúry Slovenskej republiky v rozsahu svojej príslušnosti a pôsobnosti podľa osobitných predpisov3c, v súčinnosti s mestom v rozsahu jeho právomoci4 vykonáva kontrolu nad plnením programu a ostatných úloh podľa tohto zákona a kontrolu z hľadiska oprávnenosti, účelnosti, hospodárnosti a efektívnosti využívania finančných prostriedkov poskytnutých zo štátneho rozpočtu Slovenskej republiky.“.

V § 4c ods. 2 sa nad slovo „predpisov“ umiestňuje odkaz 3b. Poznámka pod čiarou k odkazu 3b znie:

„3b Napr. zákon č. 25/2006 Z. z. o verejnom obstarávaní a o zmene a doplnení niektorých zákonov“

V § 4e sa nad slovo „predpisov“ umiestňuje odkaz 3c a nad slovo „právomoci“ odkaz 4. Poznámka pod čiarou k odkazu 3b znie:

„3c Zákon Národnej rady Slovenskej republiky č. 515/2003 Z. z. v znení neskorších predpisov.“.

Poznámka pod čiarou k odkazu 5 znie:

„5 Napríklad § 4 ods. 3 písm. j) zákona Slovenskej národnej rady č. 369/1990 Zb., § 11 ods. 2 písm. h) zákona Národnej rady SR č. 302/2001 Z.z.; § 21 a nasled. zákona Národnej rady Slovenskej republiky č. 523/2004 Z. z.“.

**Čl. II**

Tento zákon nadobúda účinnosť dňom vyhlásenia.